ราคาหุ้นดอยซ์แบงก์ต่ำสุดเป็นประวัติการณ์ หลังนายกเยอรมนีเมินให้ความช่วยเหลือ - FINNOMENA
จากก่อนหน้านี้มีแหล่งข่าวอ้างว่า นางอังเกลา แมร์เคิล นายกรัฐมนตรีเยอรมนีเมินให้ความช่วยเหลือธนาคารดอยซ์แบงก์ กรณีถูกสั่งปรับกว่า 1 หมื่นล้านดอลล่าร์
26 ก.ย. 2559

จากก่อนหน้านี้มีแหล่งข่าวอ้างว่า นางอังเกลา แมร์เคิล นายกรัฐมนตรีเยอรมนีเมินให้ความช่วยเหลือธนาคารดอยซ์แบงก์ กรณีถูกสั่งปรับกว่า 1 หมื่นล้านดอลล่าร์
กระทรวงยุติธรรมสหรัฐได้เรียกร้องให้ดอยซ์แบงก์จ่ายค่าปรับเป็นเงิน 1.4 หมื่นล้านดอลลาร์ เพื่อยุติการสอบสวนในคดีที่เกี่ยวข้องกับการจำหน่ายหลักทรัพย์ที่มีสัญญาจำนองค้ำประกัน (MBS) ซึ่งเป็นต้นเหตุของวิกฤตการเงินโลกในปี 2008
เป็นเหตุให้ราคาหุ้นของดอยซ์แบงก์ ดิ่งลงอย่างต่อเนื่องจากแรงขายของนักลงทุน หลังมีข่าวนี้ออกมา
ล่าสุดฝ่ายสื่อสารของธนาคารดอยซ์แบงก์ ออกมาโต้ข่าวในวันนี้ว่า นายจอห์น ไครอัน ซีอีโอของธนาคาร ไม่ได้ขอความช่วยเหลือจากรัฐบาลเยอรมันในการเจรจากับทางการสหรัฐเกี่ยวกับการจ่ายค่าปรับแต่อย่างใด
และระบุว่าธนาคารยังไม่มีแผนที่จะยุติคดีความทางแพ่งด้วยการจ่ายเงินจำนวนดังกล่าว อีกทั้งตอนนี้ดอยซ์แบงก์ยังอยู่ในช่วงเริ่มต้นการเจรจากับสหรัฐ และคาดหวังว่าผลของการเจรจาจะนำไปสู่การชำระเงินในจำนวนที่ไม่ต่างจากที่สถาบันการเงินอื่นๆได้ชำระตามที่ถูกเรียกร้อง
Deutsche Bank Slumps as Investors Question Lender’s Health
Deutsche Bank AG shares dropped to a record low and its riskiest bonds declined after a media report said the German government wouldn’t step in to back the lender, fueling investor concerns about its weakened finances.
อ่านเต็มๆได้ที่ : http://www.bloomberg.com/news/articles/2016-09-26/deutsche-bank-slumps-to-fresh-record-low-on-capital-concerns
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
ดอยซ์แบงก์
แชร์บทความ: